4. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 426 της 20/24 Νοεμ. 1995 (ΦΕΚ Α΄ 245) Ευθύνες εφοπλιστού σε περίπτωση μεταφοράς υπεραρίθμων επιβατών. Έχοντας υπόψη: 1.Τις διατάξεις των άρθρ. 2 παρ. 1 και 179 παρ. 2 του Ν.Δ. 187/73 «περί Κώδικος Δημοσίου Ναυτικού Δικαίου» (ΦΕΚ Α΄/261) και το άρθρ. 23 παρ. 1 περίπτ. ιθ΄ του Νόμ. 1558/1985 (ΦΕΚ Α΄/137). 2.Το άρθρ. 29Α του Νόμ. 1558/1985, που προσετέθη με το άρθρ. 27 του Νόμ. 2081/92 (ΦΕΚ Α'/ 159). 3.Το γεγονός ότι από τις διατάξεις του παρόντος Δ/τος δεν προκαλείται δαπάνη σε βάρος του Κρατικού Προϋπολογισμού. 4.Τις 523, 544 και 573/1995 γνωμοδοτήσεις του Συμβουλίου της Επικρατείας, με πρόταση του Υπουργού Εμπορικής Ναυτιλίας, αποφασίζουμε: Άρθρ.1.-1.Ο Υπουργός Εμπορικής Ναυτιλίας, μετά γνώμη της Γνωμοδοτικής Επιτροπής Ακτοπλοϊκών Συγκοινωνιών, δύναται να αφαιρεί είτε προσωρινά (δέκα ημέρες μέχρι ένα έτος) είτε οριστικά, την Άδεια Σκοπιμότητος δρομολογήσεως του πλοίου, όταν διαπιστώνεται ότι το πλοίο μεταφέρει αριθμό επιβατών μεγαλύτερο του αναγραφομένου στο οικείο πιστοποιητικό και η παράβαση αυτή διαπράττεται καθ’ υποτροπή εντός της αυτής δρομολογιακής περιόδου (ενιαύσιας, χειμερινής ή θερινής) ή εντός δύο συνεχόμενων δρομολογιακών περιόδων. Διαπιστωθείσης της παραβάσεως κατά τα ανωτέρω, η μη αφαίρεση (προσωρινή ή οριστική) της αδείας σκοπιμότητας του πλοίου πρέ (Αντί για τις σελ. 334,55(γ)-334,562(β) Σελ. 334,55(δ) Τεύχος 1279-Σελ. 19 Κανονισμοί Επιβατηγών Πλοίων 19.Γ.ι.4 πει να δικαιολογείται από εξαιρετικούς λόγους δημοσίου συμφέροντος. Το χρονικό διάστημα, για το οποίο αφαιρείται η Άδεια Σκοπιμότητος, μπορεί να προσδιορίζεται εντός του χρόνου από τη δρομολογιακή περίοδο κατά την οποία διαπιστώνεται η παράβαση μέχρι τέλους της μεθεπομένης δρομολογιακής περιόδου. 2.Η προσωρινή ή οριστική αφαίρεση της Άδειας Σκοπιμότητος δρομολογήσεως του πλοίου είναι ανεξάρτητη από την υπό του άρθρ. 44 παρ. 3 του Ν.Δ. 187/73 «περί Κώδικος Ναυτικού Δικαίου» (ΦΕΚ Α'/261) προβλεπομένη επιβολή προστίμου. Άρθρ.2.-Η ισχύς του παρόντος αρχίζει από της δημοσιεύσεως στην Εφημερίδα της Κυβερνήσεως. Σελ. 334,56(δ) Τεύχος 1279-Σελ. 20 19.Γ.ι.4 Κανονισμοί Επιβατηγών Πλοίων 